recursal/SuperWikiNEXT-32B huggingface dataset:
Dirikle functionगणित में **डीरिख्ले श्रेणी** निम्न प्रकार की श्रेणी को कहा जाता है:

{\displaystyle \sum \_{n=1}^{\infty }{\frac {a\_{n}}{n^{s}}},}
जहाँ *s* सम्मिश्र और *a* सम्मिश्र अनुक्रम है। यह सामान्य डीरिख्ले श्रेणी की विशेष अवस्था है।

डीरिख्ले श्रेणी विश्लेषी संख्या सिद्धान्त में विभिन्न प्रकार से महत्त्वपूर्ण भूमिका निभाती है। रीमान जीटा फलन की सबसे प्रचलित परिभाषा डीरिख्ले एल-फलन के रूप में डीरिख्ले श्रेणी है। श्रेणी का नामकरण पीटर गुस्ताफ लजन डीरिक्ले के सम्मान में रखा गया।

सांयोगिक महत्त्व
----------------

डीरिख्ले श्रेणी को कार्तिय गुणन के दौरान संयुक्त रूप से गुणात्मकतः संयुग्मी भार से वस्तुओं के गणित्र भारित समुच्चयों के लिए जनित श्रेणी के रूप में उपयोग किया जा सकता है।

माना कि *A* एक समुच्चय है जिसमें फलन *w*: *A* → **N** समुच्चय *A* के सभी अवयवों का भार निर्दिष्ट करता है और इसके साथ ही माना कि भार के अन्तर्गत किसी भी प्राकृत संख्या पर तंतु एक परिमित समुच्चय है। (हम इस तरह की परिपाटी को (*A*,*w*) भारित समुच्चय कहते हैं।) इसके अतिरिक्त माना कि *an* भार *n* के साथ समुच्चय *A* के अवयवों की संख्या है। इसके बाद हम *w* के सापेक्ष *A* के लिए सामान्य डीरिख्ले जनित श्रेणी निम्न प्रकार परिभाषित करते हैं:

{\displaystyle {\mathfrak {D}}\_{w}^{A}(s)=\sum \_{a\in A}{\frac {1}{w(a)^{s}}}=\sum \_{n=1}^{\infty }{\frac {a\_{n}}{n^{s}}}}
ध्यान दें कि यदि *A* और *B* किसी भारित समुच्चय (*U*, *w*) के असंयुक्त उपसमुच्चय हैं तो उनके (असंयुक्त) संघ के लिए डीरिख्ले श्रेणी उनकी डीरिख्ले श्रेणी के योग के बराबर होगी:

{\displaystyle {\mathfrak {D}}\_{w}^{A\uplus B}(s)={\mathfrak {D}}\_{w}^{A}(s)+{\mathfrak {D}}\_{w}^{B}(s).}
इसके अतिरिक्त, यदि (*A*, *u*) और (*B*, *v*) दो भारित समुच्चय हैं और हम एक भार फलन *w*: *A* × *B* → **N**, *A* के सभी अवयवों *a* और *B* के सभी अवयवों *b* पर निम्न प्रकार परिभाषित करते हैं:

{\displaystyle w(a,b)=u(a)v(b),}
तब हम कार्तिय गुणन की डीरिख्ले श्रेणी के लिए वियोजन निम्नलिखित है

{\displaystyle {\mathfrak {D}}\_{w}^{A\times B}(s)={\mathfrak {D}}\_{u}^{A}(s)\cdot {\mathfrak {D}}\_{v}^{B}(s).}
जो अन्ततः समान्य तथ्य {\displaystyle n^{-s}\cdot m^{-s}=(nm)^{-s}.} का अनुसरण करता है।

सन्दर्भ
-------

* हार्डी, जी॰एच॰; रीज़, मार्शेल (1915). *The general theory of Dirichlet's series* [*डीरिख्ले श्रेणियों का सामान्य सिद्धान्त*]. कैम्ब्रिज ट्रैक्ट्स इन मैथेमेटिक्स (अंग्रेज़ी में). **18**. कैम्ब्रिज यूनिवर्सिटी प्रेस.
* The general theory of Dirichlet's series  by G. H. Hardy. Cornell University Library Historical Math Monographs. {Reprinted by} Cornell University Library Digital Collections
* Gould, Henry W.; Shonhiwa, Temba (2008). "A catalogue of interesting Dirichlet series". *Miss. J. Math. Sci*. **20** (1). मूल से 2 अक्तूबर 2011 को पुरालेखित. अभिगमन तिथि 19 अप्रैल 2015.
**जासूसी दुनिया** (جاسوسى دنيا‎) इब्न-ए-साफ़ी द्वारा लिखित उर्दू के जासूसी उपन्यासों की एक शृंखला है। इसका पहला उपन्यास, 'दिलेर मुजरिम', मार्च १९५२ में प्रकाशित हुआ और यह विक्टर गन (Victor Gunn) द्वारा लिखित 'आयरनसाइड्ज़ लोन हैंड​' (Ironside's Lone Hand) नामक अंग्रेज़ी उपन्यास द्वारा प्रेरित था। लेकिन इसमें इब्न-ए-साफ़ी ने दो मुख्य पात्रों की स्वयं कृति करी जो पाठकों को बहुत भाए - कर्नल फ़रीदी और कप्तान हमीद। कुल मिलकर इस शृंखला में उन्होंने १२५ उपन्यास लिखे।

खलनायक
------

जासूसी दुनिया शृंखला के उपन्यास अपने दिलचस्प खलनायकों के लिए जाने जाते थे, मसलन सिंग हई, जो एक चीनी खलनायक था। उसे 'जोंक' के नाम से भी बुलाया जाता था क्योंकि वह अपने प्रतिद्वंदी का गला दबोचकर उसकी सांस रोकने में माहिर था। उसका बदन बहुत लचकीला था - अगर उसपर गोली चलाई जाए तो चलने वाले का हाथ देखकर वह गोली का मार्ग भांप लेता था और अपना शरीर हिलाकर गोली से बच जाता था। स्त्रियाँ उसकी बड़ी कमजोरी थीं और वह हमेशा किसी नई स्त्री से शारीरिक सम्बन्ध बनाने की ताक में रहता था।

इन्हें भी देखें
---------------

* उर्दू

सन्दर्भ
-------

1. ↑  Indian review of books, Volume 9, Acme Books Pvt. Ltd. 1999, *... In the series Jasoosi Duniya (Spy World), Ibn-e-Safi had created two detectives, Colonel Fareedi and Captain Hameed along with a whole gallery of fascinating villains ...*
2. ↑  Encyclopaedic Dictionary Of Urdu Literature Archived 2014-07-08 at the Wayback Machine, Abida Samiuddin, pp. 563, Global Vision Publishing Ho, 2007, ISBN 978-81-8220-191-0, *... One of the most persistent, clever, daring, and disgusting villains created by Ibn-e-Safi, Sing Hi is the only villain who has the honour of appearing and duelling with the heroes of both Jasoosi Duniya and Imran ...*
**जतीन्द्रमोहन बागची** (27 नवंबर 1878 - 1 फरवरी 1948) (बांग्ला: ীন্দ্রমোহন াগচি) एक बंगाली कवि और संपादक थे।

प्रारंभिक जीवन
--------------

जतीन्द्रमोहन का जन्म स्थान, जमशेरपुर, नदिया
उनका जन्म ग्रामीण बंगाल के नदिया जिले के जमशेरपुर गाँव में हुआ था। उन्होंने अपनी पहली डिग्री कलकत्ता के डफ कॉलेज (अब स्कॉटिश चर्च कॉलेज) से ली थी।

पेशेवर करियर
------------

उन्होंने न्यायमूर्ति शारदाचरण मित्रा के सचिव और नटोर के महाराजा के रूप में अलग-अलग क्षमताओं में काम किया। बाद में वे कोलकाता नगर निगम के लाइसेंस कलेक्टर और एफएन गुप्ता कंपनी के प्रबंधक के रूप में काम करेंगे।

साहित्यिक करियर
---------------

कई साहित्यिक पत्रिकाओं में उनका महत्वपूर्ण योगदान था। 1909 और 1913 के बीच, उन्होंने सांस्कृतिक पत्रिका मानसी का संपादन भी किया। 1921 में और 1922 में, उन्होंने एक अन्य सांस्कृतिक पत्रिका जमुना के संयुक्त संपादक के रूप में कार्य किया। वह बाद में मालिक बन गए और 1947 और 1948 के बीच पूर्वाचल पत्रिका के संपादक .. उन्हें बंगाली कविता में रवींद्रनाथ काल के बाद की एक प्रमुख आवाज माना जाता है। उनकी कविता ने ग्रामीण बंगाल में जीवन की पेचीदगियों को उसके सभी सुखों और दुखों में प्रसारित किया। उनकी मृत्यु हो गई 1 फरवरी 1948 को।

काम
---

### कविताएँ

* काजलादिडि
* अंधा बधू।
* सत्यदास

### एकत्रित कविताएं

* लेख (1906),
* रेखा (1910),
* अपराजिता (1915),
* बंधुर दान (1918),
* जागरानी (1922),
* निहारिका (1927)
* महाभारत (1936)

### आलोचना

* रवींद्रनाथ हे युगसाहित्य

सन्दर्भ
-------

1. 1 2 3 4  Bagchi, Tapan (2012). "Bagchi, Jatindramohan". प्रकाशित Islam, Sirajul; Jamal, Ahmed A. (संपा॰). *Banglapedia: National Encyclopedia of Bangladesh* (Second संस्करण). Asiatic Society of Bangladesh.
2. 1 2  Ishita Bhaduri Archived 2011-10-08 at the Wayback Machine
3. ↑  *Some Alumni of Scottish Church College* in *175th Year Commemoration Volume*. Scottish Church College, April 2008, page 589
4. 1 2  Jatindramohan Bagchi 125 by Ishita Bhaduri
| **ज़ी क़ार ذي قار‎ / Dhi Qar** |
| --- |
| मानचित्र जिसमें ज़ी क़ार ذي قار‎ / Dhi Qar हाइलाइटेड है |
| सूचना |
| **राजधानी** : | नासिरीयाह​ |
| **क्षेत्रफल** : | १२,९०० किमी² |
| **जनसंख्या**(२००३): • घनत्व : | १७,००,००० १३१.७८/किमी² |
| **उपविभागों के नाम:** | ज़िले |
| **उपविभागों की संख्या:** | ५ |
| **मुख्य भाषा(एँ):** | अरबी |

**ज़ी क़ार प्रान्त** (अरबी: ذي قار‎), जिसे **धी क़ार प्रान्त** और **थ़ी क़ार​** प्रान्त भी कहते हैं, इराक़ का एक प्रान्त है।

नाम का उच्चारण
--------------

ज़ी क़ार के नाम में 'ज़' अरबी लिपि के 'ذ‎' अक्षर का भारतीय उपमहाद्वीप और ईरान में उच्चारण है। कुछ अरबी-भाषी क्षेत्रों में इसका उच्चारण 'ध' या 'थ़' जैसा होता है। ध्यान दें कि इस 'थ़' अक्षर का उच्चारण बिंदु-रहित 'थ' अक्षर से ज़रा अलग है और अंग्रेज़ी के 'थ़िन' (thin, यानि पतला) और 'थ़र्ड' (third, यानि तीसरा) से मिलता-जुलता है। साथ ही यह भी ध्यान दें कि बिंदु-वाले 'क़' का उच्चारण बिना-बिंदु वाले 'क' से मिलता-जुलता लेकिन थोड़ा सा भिन्न है। 'क़' का उच्चारण 'क़ीमत' और 'क़रीब' जैसे शब्दों में मिलता है।

प्राचीन इतिहास
--------------

ज़ी क़ार प्रान्त अतिप्राचीन सुमेर सभ्यता की मुख्यभूमि है। उस संस्कृति के बहुत से शहरों के खँडहर इसी प्रान्त में स्थित हैं, जिनमें ऊर (Ur), लागाश (Lagash), एरीदु (Eridu), लारसा (Larsa), गिरसु (Girsu), उम्मा (Umma) और बाद-तिबीरा (Bad-tibira) शामिल हैं।

लोग
---

इस प्रान्त के लगभग सभी लोग शिया इस्लाम के अनुयायी अरब जाति के लोग हैं।

ज़िले
-----

प्रान्त के ज़िले इस प्रकार हैं:

* अल-चिबाइश (Al-Chibayish, अरबी: الجبايش‎)
* अल-रिफ़ाई (Al-Rifa'i, अरबी: الرفاعي‎)
* अल-शत्राह (Al-Shatra, अरबी: الشطرة‎)
* अल-नासिरीयाह​ (Nassriya, अरबी: الناصرية‎)
* सूक़ अल-शोयोख़​ (Suq Al-Shoyokh, अरबी: سوق الشيوخ‎)

इन्हें भी देखें
---------------

* इराक़ के प्रान्त

सन्दर्भ
-------

1. ↑  Withdrawal from Iraq: Assessing the Readiness of Iraqi Security Forces Archived 2014-04-09 at the Wayback Machine, Anthony H. Cordesman, Adam Mausner, pp. 69, CSIS, 2009, ISBN 978-0-89206-553-0, *... Thi-Qar ... %Sunni 0 %Shia 100 %Other 0 ...*

| * दे
* वा
* सं
इराक़ के प्रान्त |
| --- |
| बग़दाद  • 
बाबिल  • 
सलाहुद्दीन  • 
करबला  • 
दियाला  • 
नजफ़  • 
वासित  • 
अनबार  • 
मयसान  • 
नीनवा  • 
बसरा  • 
दोहूक  • 
ज़ी क़ार  • 
अरबील  • 
मुसन्ना  • 
करकूक  • 
क़ादिसियाह​  • 
सुलयमानियाह |  |
बृहस्पति के आगे जूनो शोध यान का काल्पनिक चित्र
जूनो (अंग्रेज़ी: Juno) अमेरिकी अंतरिक्ष अनुसन्धान परिषद्, नासा, द्वारा हमारे सौर मंडल के पाँचवे ग्रह, बृहस्पति, पर अध्ययन करने के लिए पृथ्वी से ५ अगस्त २०११ को छोड़ा गया एक अंतरिक्ष शोध यान है। लगभग ५ वर्ष लंबी यात्रा के बाद ५ जुलाई २०१६ को यह बृहस्पति तक पहुँचने में सफल रहा। इस अभियान पर लगभग १.१ अरब डॉलर की लागत का अनुमान है।

यान यात्रा और शोध योजना
-----------------------

इसे पृथ्वी से बृहस्पति पहुँचने में लगभग ५ साल लगे और ५ जुलाई २०१६ में बृहस्पति के इर्द-गिर्द ऐसी परिक्रमा कक्षा में स्थान ले लिया जो इसे उस ग्रह के ध्रुवों के ऊपर से ले जाया करेगी। वैज्ञानिक इसे बृहस्पति के ३७ चक्कर लगवाएँगे, जिन्हें पूरा करने में इसे फ़रवरी २०१८ तक का समय लग जाएगा। इस समय में यह यान उस ग्रह की बनावट, चुम्बकीय क्षेत्र और (कुछ हद तक) मौसम के बारे में जानकारी बटोरकर पृथ्वी की ओर प्रसारित करता रहेगा। बृहस्पति एक गैस दानव ग्रह है और जूनो यान यह पता लगाने की कोशिश करेगा की उस हज़ारों मील मोटी गैस की परत के नीचे कोई पत्थरीला केंद्र है भी कि नहीं। वातावरण में आक्सीजन और हाइड्रोजन की मात्राओं का अध्ययन करके पानी की मात्रा का भी अंदाज़ा लगाने का प्रयास किया जाएगा। फरवरी २०१८ में, ग्रह की ३७ परिक्रमाएँ पूरी होने पर इस यान को धीमा कर के बृहस्पति के वायुमंडल में घुसाकर ध्वस्त कर दिया जाएगा।

सौर उर्जा का प्रयोग
-------------------

बृहस्पति सूरज से दूर है और वहाँ सूरज की रोशनी बहुत मंद दिखती है, जिस से वहाँ पर पहुँचे हुए यानों में सौर उर्जा का प्रयोग संभव नहीं रहा है। उसकी बजाये सारे यानों ने परमाणु ऊर्जा इस्तेमाल की जाती रही है। लेकिन सौर प्रौद्योगिकी में तरक्की होने से अब ऐसे उपकरण बन गएँ हैं जो इस धीमी रोशनी में भी बिजली बना सकते हैं। जूनो बृहस्पति जाने वाला पहला यान होगा जो सौर ऊर्जा का प्रयोग करेगा। इस पर बड़े-बड़े सौर पैनल लगे हुए हैं जिनका कुल क्षेत्रफल ६५० वर्ग फ़ुट से भी अधिक है और जो हर समय लगभग ४५० वाट बिजली पैदा करेंगे।

नामकरण
------

इस यान का नामकरण यूनानी किंवदंतियों की एक देवी जूनो के नाम पर किया गया है जो कि बृहस्पति की पत्नी थी। बृहस्पति का मुख धुंध व बादलों से आच्छादित था। अतः कोई उसे देख नहीं पाता था। जूनो ने पहली बार धुंध को हटाकर बृहस्पति का चेहरा देखा था। गौरतलब है कि इस उपग्रह से भी यही अपेक्षित है कि बृहस्पति ग्रह के गैसीय वातावरण को भेदकर उसकी भौगोलिक संरचना का पता लगाया जा सके।

इन्हें भी देखें
---------------

* बृहस्पति (ग्रह)

सन्दर्भ
-------


|  |  |
| --- | --- |
|  |  विकिमीडिया कॉमन्स पर ***जूनो (अंतरिक्ष यान)*** से सम्बन्धित मीडिया है।  |

1. 1 2  "ग्रहों के राजा बृहस्पति की कक्षा में पहुंचा नासा का अंतरिक्षयान जूनो". ५ जुलाई २०१६. मूल से 6 जुलाई 2016 को पुरालेखित. अभिगमन तिथि ५ जुलाई २०१६.
2. 1 2  Juno - Mission Info Archived 2011-08-02 at the Wayback Machine Accesses April 18th, 2011

| * दे
* वा
* सं
बृहस्पति के अंतरिक्ष यान |
| --- |
| फ्लाइबाय | पायोनियर १० ·  ११ ·  ***वॉयेजर १*** ·  ***२*** ·  युलिसेस ·  ***कैसिनी*** ·  ***न्यू हॉरिज़न्स*** |
| परिक्रमा करते | गैलीलियो  •  जूनो |
| डिसेन्ट प्रोब | गैलीलियो प्रोब |
| भविष्य के अभियान | ई.जे.एस.एम (२०२०) |
| रद्द अभियान | जे.आई.एम.ओ ·  यूरोपा ऑर्बिटर ·  पायोनियर एच |
| ***मोटे तिरछे** अर्थात सक्रिय अभियान* |
विद्युत टोस्टर का तापन अवयव जो विद्युत प्रवाह करने पर ऊष्मा उत्पन्न करता है।
जब किसी प्रतिरोध-युक्त चालक से विद्युत धारा प्रवाहित करते हैं तो उस चालक के अन्दर ऊष्मा उत्पन्न होती है। इसे ही **जूल तापन** (Joule heating) या **प्रतिरोध तापन** (resistive heating) कहते हैं।

**जूल के प्रथम नियम** (जिसे जूल-लेंज नियम भी कहते हैं) के अनुसार, किसी विद्युत चालक के अन्दर ऊष्मीय ऊर्जा उत्पन्न होने की दर (अर्थात ऊष्मीय शक्ति) उस चालक के प्रतिरोध एवं उसमें प्रवाहित धारा के वर्ग के गुणनफल के समानुपाती होती है।

{\displaystyle P\propto I^{2}R}
जूल-तापन पूरे चालक को प्रभावित करता है (उसके किसी एक भाग को नहीं ; जैसा कि पेल्टियर प्रभाव के कारण होता है - केवल संधि (जंक्शन) पर ही गरमी होती है।)

सन्दर्भ
-------

1. ↑  Джоуля — Ленца закон Archived 2014-12-30 at the Wayback Machine. *Большая советская энциклопедия*, 3-е изд. гл. ред. А. М. Прохоров. Москва: Советская энциклопедия, 1972. Т. 8 (A. M. Prokhorov; एवं अन्य, संपा॰ (1972). "Joule–Lenz law". *Great Soviet Encyclopedia* (Russian में). **8**. Moscow: Soviet Encyclopedia.सीएस1 रखरखाव: नामालूम भाषा (link))
**ज़ी म्यूजिक कंपनी (ZMC)**  एक भारतीय संगीत कंपनी है, जो ज़ी मनोरंजन उद्योग की सहायक कंपनी है। यह मुख्य रूप से नई दिल्ली से अपनी व्यावसायिक गतिविधियों को अंजाम देती है। कंपनी ने कुछ ही समय में बॉलीवुड संगीत में बाजार हिस्सेदारी का एक बड़ा हिस्सा ले लिया है।

इतिहास
------

2014 में कंपनी के लॉन्च के दौरान, ज़ी म्यूजिक कंपनी की मूल कंपनी, **ज़ी एंटरटेनमेंट एंटरप्राइजेज** के सीईओ , और प्रबंध निदेशक **पुनीत गोयनका** ने कहा- "संगीत उद्योग एक बड़ा खेल का मैदान है और वहाँ है इस बाजार में अवसर तलाशने की गुंजाइश है। प्रौद्योगिकी भी संगीत उद्योग के एक प्रमुख ट्रांसफार्मर के रूप में उभरी है और डिजिटल राजस्व बाजार में विकास कर रहे हैं। चूंकि हम एक सामग्री कंपनी हैं, इसलिए यह बौद्धिक संपदा के मालिक होने के लिए आवश्यक है क्योंकि सामग्री राजा है। "तब से, इसने  टी- सीरीज़ के खिलाफ कड़ी प्रतिस्पर्धा में प्रवेश किया है। 2018 में, ज़ी म्यूजिक कंपनी और अन्य संगीत लेबल सोनी म्यूजिक इंडिया ने ज़ी म्यूजिक कंपनी के नाम से अभी भी विलय करने वाली कंपनियों की बातचीत करने का निर्णय लिया है। वे धर्मा प्रोडक्शंस और अन्य स्टूडियो फिल्मों के संगीत अधिकारों के आधे हिस्से का अधिकार ले लेंगे।

सन्दर्भ
-------

1. ↑  "Zeel forays into the music label space with Zee Music Company". अभिगमन तिथि 19 April 2017.
डिस्कस, इंक. का प्रतीक चिन्ह। 

**डिस्कस** (अंग्रेज़ी:*Disqus*) यह एक ब्लॉग पर टिप्पणी डालने वाला औज़ार है। जिसका उपयोग जालस्थल व सामाजिक जालस्थलो में किया जाता है। जिसमें सदस्य के खाते के साथ-साथ ईमेल सूचना, जाँचने के औज़ार, टिप्पणीकर्ता की संख्या और मोबाइल पर भी टिप्पणी करने की सुविधा प्रदान करता है। इसका प्रारम्भ २००७ में डेनियल हा और जैसन यान ने किया। कुयंकास्ट के अनुसार डिस्कस का स्थान यूएस में १ व १४.४ करोड़ मासिक उपयोगकर्ता है।

इतिहास
------

डिस्कस पहली बार २००७ की गर्मियों की छुट्टियों में डेनियल हा और जैसन यान ने बनाया था जब वे कैलिफोर्निया के विश्वविद्यालय में अपनी शिक्षा ग्रहण कर रहे थे, परंतु इसका पूर्ण रूप से शुरुआत ३० अक्टुबर, २००७ में किया गया।

### भाषा

२०११ मे डिस्कस कुल ६० भाषाओ मे उपलब्ध था। पर २०१२ मे इस पर केवल ७ भाषाएँ ही उपलब्ध थी।। २०१३ में यह संख्या बढ़ कर ८ हो गई।

प्रौद्योगिकी
------------

यह जावास्क्रिप्ट मे लिखा गया है। जो जालस्थल पर डालने के बाद यह कार्य करना प्रारम्भ कर देता है।

सन्दर्भ
-------

1. ↑  "डिस्कस के उपयोगकर्ताओ की संख्या" Archived 2012-06-15 at the Wayback Machine १८ अक्टुबर, २०११ को।
2. ↑  "डिस्कस:४० भाषाओं में अनुवादित" Archived 2014-08-14 at the Wayback Machine २ नवम्बर २०११। १८ अक्टूबर २०११ को लिया।
3. ↑  "क्या नया है, नये डिस्कस में?" Archived 2013-06-30 at the Wayback Machine ८ नवम्बर २०१२। २३ जनवरी २०१३

बाहरी कड़ियाँ
-------------

* डिस्कस का आधिकारिक जालस्थल
**चश्मा** लेंस (स्पष्ट या रंजित) के साथ चाक्षुषी उपकरण होते हैं जो एक ढांचे में लगे होते हैं जो उन्हें किसी व्यक्ति अपने नेत्रों के सामने रखता है, सामान्यतः नाक पर एक पुल का उपयोग करता है और कानों पर स्थित भुजाओं का उपयोग करता है। 

चश्मों का उपयोग सामान्यतः दृष्टि सुधार के लिए किया जाता है, जैसे पढ़ने वाले चश्मे और निकट दर्शिता के लिए उपयोग किए जाने वाले चश्मे। यद्यपि, विशेष लेंस के बिना, वे कभी-कभी कॉस्मेटिक उद्देश्यों के लिए उपयोग किए जाते हैं।

संरक्षी चश्मा निर्माण श्रमिकों या प्रयोगशाला यन्त्रविदों के लिए उड़ने वाले मलबे के विरुद्ध नेत्रों की सुरक्षा प्रदान करता है। इन चश्मों में नेत्रों के किनारों के साथ-साथ लेंसों में भी सुरक्षा हो सकती है। कुछ प्रकार के सुरक्षा चश्मे का उपयोग दृश्यमान और निकट-दृश्यमान प्रकाश या विकिरण से बचाने के लिए किया जाता है। स्क्वाश जैसे कुछ खेलों में आंखों की सुरक्षा के लिए चश्मा पहना जाता है। 

विशिष्ट दृश्य जानकारी देखने के लिए विशिष्ट चश्मे का प्रयोग किया जा सकता है, उदाहरण के लिए, त्र्यायामी चलच्चित्रों के लिए त्र्यायामी चश्मा (स्टीरियोस्कोपी)। कभी-कभी चश्मा विशुद्ध रूप से फैशन या सौन्दर्य प्रसाधनों के लिए पहना जाता है। दृष्टि सुधार के लिए उपयुक्त चश्मे के साथ भी, ढांचे के लिए प्लास्टिक, धातु, तार और अन्य सामग्रियों का उपयोग करके फैशन की एक विस्तृत शृंखला उपलब्ध है। चश्मा परिधानकर्ता चश्मे को गिरने से बचाने के लिए पट्टी का उपयोग कर सकते हैं। इन परिस्थितियों में कार्यकर्ताओं के लिए क्षतिकारक होगा।

सन्दर्भ
-------

इन्हें भी देखें
---------------

* नेत्रविज्ञान (Ophthalmology)
* दृष्टिमिति (Optometry)
* संरक्षी चश्मा (protective glasses)
**देवकोट** (अन्य नाम : कोटिवर्ष, देवीकोट, देओकोट) बंगाल का एक प्राचीन नगर था। यह कोटिबर्ष बिषय (आञ्चलिक विभाग) का प्रशासनिक केन्द्र था। कोटिवर्ष विषय, पुण्ड्रबर्धन भुक्ति का एक अंश था। चन्द्र, बर्मन और सेनयुग में इस पुण्ड्रबर्धन की राजधानी महास्थानगड़ थी।

कोटिवर्ष का सर्वप्रथम उल्लेख वायुपुराण (२३।२०९) और बृहत्संहिता (११।२) में मिलता है। हेमचन्द्र (अभिधानचिन्तामणि ४।९७७) और पुरुषोत्तम (त्रिकाण्डशेष) में इस नगर को अनेक नामों से अभिहित किया गया है, जैसे – उमावन (उषावन?), बाणपुर और शोणितपुर। सन्ध्याकर नन्दी ने अपने 'रामचरित' में इस नगर के मन्दिरों और ह्रद आदि का वर्णन किया है। 

वर्तमान भारत के पश्चिम बंगाल राज्य के दक्षिण दिनाजपुर जिले के बालुरघाट नामक नगर से ४५ किलोमीटर दक्षिण स्थित बाणगड़ ग्राम में इस देवकोट के ध्बंसावशेष मिले हैं। कुछ लोगों का मत है कि देवकोट, राढ़ अञ्चल के अन्तर्गत था। यहाँ एक बौद्ध मठ भी था।

सन १२०४ में इख्तियारुद्दीन मुहम्मद बिन बख्तियार खिलजी ने सेन शासकों को पराजित करके बंगाल में प्रथम अफगान राज्य की स्थापना किया। उसके इस राज्य की राजधानी कभी 'लखनौती' या 'लखनावती' रहती थी और कभी देबकोट।

सन्दर्भ
-------
ज़ की ध्वनि सुनिए
**ज़** देवनागरी लिपि का एक वर्ण है। हिन्दी-उर्दू के कई शब्दों में इसका प्रयोग होता है, जैसे की ज़रुरत, ज़माना, आज़माइश, ज़रा और ज़ंग। अन्तर्राष्ट्रीय ध्वन्यात्मक वर्णमाला में इसके उच्चारण को z के चिन्ह से लिखा जाता है और उर्दू में इसको ز लिखा जाता है, जिस अक्षर का नाम ज़े है।

घोष वर्त्स्य संघर्षी
--------------------

ज़ को भाषाविज्ञान के नज़रिए से "घोष वर्त्स्य संघर्षी" वर्ण कहा जाता है। अंग्रेजी में इसे "वाएस्लेस ऐल्वियोलर फ़्रिकेटिव" (voiced alveolar fricative) कहते हैं)।

भारतीय भाषाओं में
-----------------

'ज़' की ध्वनी के बारे में एक ग़लत धारणा है के इसे भारत में केवल अरबी-फ़ारसी या अंग्रेजी के शब्दों की वजह से ही मान्यता प्राप्त है। भारत में कई भाषाओं में यह संस्कृत से उत्पन्न मूल शब्दों के लिए भी प्रयोग होता है। मसलन कश्मीरी भाषा में अक्सर 'ज' की जगह 'ज़' आता है -
कश्मीरी को देवनागरी लिपि में लिखने के लिए 'ज़' का भारी प्रयोग किया जाता है। ऐसा ही अन्य दार्दी भाषाओँ में भी देखा गया है। मसलन शीना भाषा में संस्कृत के "द्र" और "भ्र" की जगह अक्सर "ज़" आता है -

* 'ज़ाच' - अर्थ: अंगूर, संस्कृत 'द्राक्ष' इसका मूल है
* 'ज़्रा' या 'ज़ा' - अर्थ:भाई, संस्कृत 'भ्रात' इसका मूल है

असमिया भाषा में भी असमिया अक्षर জ়া (zô/ज़ॉ) का उच्चारण ज़ होता है - 

* 'পূজা' (puza/पुज़ा) - अर्थः 'पूजा'
* 'জীৱন' (ziwôn/ज़िवॉन) - अर्थः 'जीवन'
* 'জংঘল' (zôngghôl/ज़ॉंघॉल) - अर्थः 'जंगल'
* 'ৰজা' (rôza/रॉज़ा) - अर्थः 'राजा'
* 'জল' (zôl/ज़ॉल) - अर्थः 'जल'

कई पश्चिमी पहाड़ी भाषाओँ में भी 'ज़' प्रचलित है, मसलन हिमाचल की कुछ पहाड़ी भाषाओँ में 'आज' को अक्सर 'आज़' ही बोला जाता है।

ज और ज़ की सहस्वानिकी
---------------------

कुछ पश्चिमी हिन्दीभाषी क्षेत्रों में 'ज़' और 'ज' की मुक्त सहस्वानिकी देखी जाती है जिसमें बोलने वाले अपनी पसंद के अनुसार 'ज' और 'ज़' का प्रयोग करते हैं और कभी 'ज़' की जगह 'ज' या कभी 'ज' की जगह 'ज़' बोल देते हैं -

* 'लहजे' की जगह 'लहज़ा' बोल देते हैं
* 'ज़ंजीर' की जगह 'ज़ंज़ीर', 'जंजीर' या 'जंज़ीर' बोल देते हैं
* अंग्रेज़ी बोलते हुए 'ऍजुकेटिड' (educated) की जगह 'ऍज़ुकेटिड' बोल देते हैं

इन्हें भी देखिये
----------------

* देवनागरी
* अन्तर्राष्ट्रीय ध्वन्यात्मक वर्णमाला
* ज, झ़

बाहरी कड़ियाँ
-------------

* यु-ट्यूब पर "महाराज़ा हो", एक मशहूर कश्मीरी शादी का गीत, जिसमें 'महाराजा' के स्थान पर 'महाराज़ा' का सही प्रयोग स्पष्ट है
* यु-ट्यूब पर साईं बाबा का एक कश्मीरी भजन "मनकर पूज़ा बवनाया सान", जिसमें कश्मीरी में 'पूज़ा' शब्द का सही प्रयोग स्पष्ट है (यहाँ 'पूजा' ग़लत होगा)

सन्दर्भ
-------
**डोम्परिडोन** एक डोपामाइन विरोधी दवा है जिसका उपयोग मतली और उल्टी के इलाज के लिए किया जाता है, कुछ गैस्ट्रोइंटेस्टाइनल समस्याएं जैसे गैस्ट्रोपेरिसिस (गैस्ट्रिक खाली करने में देरी), और स्तन दूध उत्पादन को प्रेरित और बढ़ावा देने के लिए।  इसे मुंह से या मलाशय से लिया जा सकता है।

डोमपरिडोन के साइड इफेक्ट्स में सिरदर्द, शुष्क मुंह, पेट में ऐंठन, दस्त, और ऊंचा प्रोलैक्टिन स्तर शामिल हैं।  प्रोलैक्टिन के स्तर में वृद्धि के लिए माध्यमिक, स्तन परिवर्तन, दूध का बहिर्वाह, मासिक धर्म की अनियमितता और हाइपोगोनाडिज्म हो सकता है। डोमपरिडोन भी QT को लम्बा खींच सकता है और शायद ही कभी गंभीर हृदय संबंधी जटिलताओं से जुड़ा हो, जैसे कि अचानक हृदय की मृत्यु।  हालांकि, जोखिम छोटे हैं और उच्च खुराक के साथ अधिक होते हैं।  डोम्परिडोन डोपामाइन D2 और D3 रिसेप्टर्स के परिधीय रूप से चयनात्मक विरोधी के रूप में कार्य करता है।  मस्तिष्क में इसके कम प्रवेश के कारण, डोमपरिडोन के दुष्प्रभाव अन्य डोपामाइन रिसेप्टर विरोधी जैसे मेटोक्लोप्रमाइड से भिन्न होते हैं और यह केंद्रीय तंत्रिका तंत्र के प्रतिकूल प्रभावों के रास्ते में बहुत कम पैदा करता है। हालांकि, डोमपरिडोन फिर भी प्रोलैक्टिन के स्तर को बढ़ा सकता है क्योंकि पिट्यूटरी ग्रंथि रक्त-मस्तिष्क की बाधा से बाहर होती है।

डोमपरिडोन की खोज 1974 में की गई थी और इसे 1979 में चिकित्सा उपयोग के लिए पेश किया गया था। इसे जैनसेन फार्मास्युटिका द्वारा विकसित किया गया था। डोमपरिडोन कई देशों में काउंटर पर उपलब्ध है। यह संयुक्त राज्य में उपयोग के लिए स्वीकृत नहीं है। हालांकि, यह संयुक्त राज्य अमेरिका में गंभीर और उपचार-दुर्दम्य गैस्ट्रोइंटेस्टाइनल गतिशीलता समस्याओं वाले लोगों के लिए एक विस्तारित पहुंच व्यक्तिगत रोगी जांच नई दवा आवेदन के तहत उपलब्ध है। डोमपरिडोन का एक एनालॉग जिसे ड्यूडोम्परिडोन कहा जाता है, वर्तमान में संयुक्त राज्य और अन्य देशों में संभावित उपयोग के लिए विकास के अधीन है।

सन्दर्भ
-------

1. ↑  Marzi, Marta; Weitz, Darío; Avila, Aylén; Molina, Gabriel; Caraballo, Lucía; Piskulic, Laura (जनवरी 2015). "Cardiac adverse effects of domperidone in adult patients: a systematic review". *Revista médica de Chile*. **143** (1): 14–21. आइ॰एस॰एस॰एन॰ 0034-9887. डीओआइ:10.4067/S0034-98872015000100002.
**चंदगी राम** भारत के प्रसिद्ध पहलवान हैं। १९६० एवं १९७० के दशकों में उनकी पहलवानी की चर्चा जोरों पर थी। उन्हें "हिन्द केसरी", "भारत केसरी" और इसी तरह की तमाम उपाधियों से सम्मानित किया गया। भारत सरकार ने उन्हें अर्जुन पुरस्कार से सम्मानित् किया और उसके बाद पद्मश्री से भी सम्मानित किये गये।

जीवनी
-----

हरियाणा के जिला हिसार के सिसाई गांव में 9 नवम्बर 1937 में जन्मे चंदगीराम शुरू में कुछ समय के लिए भारतीय सेना की जाट रेजीमेंट में सिपाही रहे और बाद में स्कूल टीचर होने के कारण उनको 'मास्टर चंदगीराम' भी कहा जाने लगा था। सत्तर के दशक के सर्वश्रेष्ठ पहलवान मास्टर जी को 1969 में अर्जुन पुरस्कार और 1971 में पदमश्री अवार्ड से नवाजा गया।

बीस साल की उम्र के बाद कुश्ती में हाथ आजमाना शुरू करने वाले मास्टर जी ने 1961 में राष्ट्रीय चैम्पियन बनने के बाद से देश का ऐसा कोई कुश्ती का खिताब नहीं रहा जो नहीं जीता हो। इसमें राष्ट्रीय प्रतियोगिताओं के अलावा हिंद केसरी, भारत केसरी, भारत भीम और रूस्तम-ए-हिंद आदि के खिताब शामिल हैं। ईरान के विश्व चैम्पियन अबुफजी को हराकर बैंकाक एशियाई खेलों में स्वर्ण पदक जीतना उनका सर्वश्रेष्ठ अंतरराष्ट्रीय प्रदर्शन माना जाता है। उन्होंने 1972 म्युनिख ओलम्पिक में देश का नेतृत्व किया और दो फिल्मों 'वीर घटोत्कच' और 'टारजन' में काम किया और कुश्ती पर पुस्तकें भी लिखी।

इन्हें भी देखें
---------------

* कुश्ती

बाहरी कड़ियाँ
-------------
रीतिकाल के रीतिग्रंथकार कवि हैं।

| * दे
* वा
* सं
**रीति काल के कवि** |
| --- |
| **रीति काल के कवि**  | केशव • चिंतामणि • देव • मतिराम • भिखारीदास• भूषण • घनानंद • पद्माकर |
| **रीतिकाल के रीतिग्रंथकार कवि** | चिन्तामणि त्रिपाठी •  बेनी असनी वाले •  महाराज जसवंत सिंह •
 बिहारी लाल •  मंडन • मतिराम •  भूषण •  कुलपति मिश्र •  सुखदेव मिश्र •  कालिदास त्रिवेदी •  राम •  नेवाज •  देव •  श्रीधर या मुरलीधर •  सुरति मिश्र •  कवीन्द्र उदयनाथ •  श्रीपति •  वीर •  कवि •  रसिक सुमति •  गंजन •  अली मुहिब खाँ प्रीतम •  (भिखारीदास) •  भूपति राजा गुरुदत्त सिंह •  तोषनिधि •  दलपतिराय •  बंशीधर •  सोमनाथ • रसलीन •  रघुनाथ •  दूलह •  कुमारमणि भट्ट •  शंभुनाथ मिश्र •  शिवसहाय दास •  रूपसाहि •  ऋषिनाथ •  वैरीसाल • दत्त •  रतन कवि •  नाथ (हरिनाथ) •  मनीराम मिश्र •  चंदन •  देवकीनंदन •  महाराज रामसिंह •  भान कवि •  थान कवि •  बेनी बंदीजन •  बेनी प्रवीन •  जसवंत सिंह द्वितीय •  करन कवि •  गुरुदीन पांडे •  ब्रह्मदत्त •  पद्माकर भट्ट •  ग्वाल कवि •  प्रतापसाहि •  रसिक गोविंद •  रसिक गोविंदानंदन •द्विजदेव (कवि )\* |
| **०** | ० |

प्रख्यात कवि चंदन उत्तर प्रदेश के शाहजहांपुर जनपद के नाहिल गांव के रहने वाले थे। जिसका प्रमाण तालाब की खुदाई में चंदन कवि द्वारा लिखे हुए ताम्र पत्र से मिलता है। साथ ही प्रसिद्ध साहित्यकार "रामचन्द्र शुक्ल" जी द्वारा लिखित व नागरीप्रचारिणी सभा द्वारा प्रकाशित "हिंदी-साहित्य का इतिहास" नामक पुस्तक के पृष्ठ संख्या २९६ (296) पर वर्णित है....
चंदन गौड़ 'राजा केशरीसिंह' के पास रहा करते थे।
चंदन ने 'श्रृंगार सागर', 'काव्याभरण', 'कल्लोल तरंगिणी' ये तीन रीति ग्रंथ लिखे।
चंदन के इन ग्रंथों के अतिरिक्त निम्नलिखित ग्रंथ और हैं -
केसरी प्रकाश,
चंदन सतसई,
पथिकबोध,
नखशिख,
नाम माला (कोश),
पत्रिकाबोध,
तत्वसंग्रह,
सीतबसंत (कहानी),
कृष्ण काव्य,
प्राज्ञविलास।
चंदन एक अच्छे कवि माने जाते हैं। इन्होंने 'काव्याभरण' संवत 1845 में लिखा। इनकी फुटकर रचना भी अच्छी हैं।
सीतबसंत की कहानी भी इन्होंने 'प्रबंध काव्य' के रूप में लिखी है। सीतबसंत की रोचक कहानी बहुत प्रचलित है। उसमें विमाता के अत्याचार से पीड़ित 'सीतबसंत' नामक दो राजकुमारों की बड़ी लंबी कथा है।
चंदन की पुस्तकों की सूची देखने से पता चलता है कि इनकी दृष्टि रीति ग्रंथों तक ही न रहकर साहित्य के और अंगों पर भी थी।
चंदन फ़ारसी के भी अच्छे शायर थे और अपना तख़ल्लुस 'संदल' रखते थे। इनका 'दीवान-ए- संदल' कहीं कहीं मिलता है।
चंदन का कविता काल संवत 1820 से 1850 तक माना जा सकता है।
ब्रजवारी गँवारी दै जानै कहा, यह चातुरता न लुगायन में।
पुनि बारिनी जानि अनारिनी है, रुचि एती न चंदन नायन में
छबि रंग सुरंग के बिंदु बने, लगै इंद्रबधू लघुतायन में।
चित जो चहैं दी चकि सी रहैं दी, केहि दी मेहँदी इन पाँयन में।

गौरवशाली नाहिल
जॉन नैश
**जॉन फॉर्ब्स नैश जूनियर** (अंग्रेज़ी: John Forbes Nash Jr. जून 13, 1928 – मई 23, 2015) एक अमेरिकी गणितज्ञ थे जिन्होंने खेल सिद्धान्त, अवकल ज्यामिति और आंशिक अवकल समीकरणों पर कार्य किया।

योगदान
------

उनके सिद्धान्तों का उपयोग अर्थशास्त्र, कंप्यूटर, विकासीय जीवविज्ञान, कृत्रिम बुद्धि, लेखाकरण, राजनीति और सैन्य सिद्धांत में काम में आने लगी। उन्होंने अपनी सेवायें प्रींसटन यूनिवर्सिटी में भी दी। इसी दौरान उन्हें वर्ष 1994 में खेल सिद्धान्तवादी रैनहार्ड सेल्टीन और जॉन हर्सानयी के साथ अर्थशास्त्र में नोबेल पुरस्कार दिया गया। वर्ष 2015 में उन्हें आंशिक अवकल समीकरण के क्षेत्र में उनके कार्यों के लिए एबेल पुरस्कार (लुई निरेनबर्ग के साथ) से सम्मानित किया गया।

मानसिक रोग
----------

१९५९ से कैई दशकों के लिए नैश एक प्रकार का पागलपन से बीमार थे।

मौत
---

मई 23, 2015 को एक कार हादसे में उनका उनकी पत्नी के साथ निधन हो गया।

सन्दर्भ
-------

1. ↑  "'ब्यूटिफ़ुल माइंड' जॉन नैश की कार हादसे में मौत". बीबीसी हिन्दी. 24 मई 2015. मूल से 29 मई 2015 को पुरालेखित. अभिगमन तिथि 24 मई 2015. नामालूम प्राचल `|accesdate=` की उपेक्षा की गयी (`|access-date=` सुझावित है) (मदद)

|  |  |
| --- | --- |
| प्राधिकरण नियंत्रण | 
* वर्ल्डकैट
* वी॰आई॰एफ॰ए॰: 73967939
* एल॰सी॰सी॰एन॰: n96053516
* आई॰एस॰एन॰आई: 0000 0000 8394 172X
* जी॰एन॰डी॰: 121563987
* सेलाइबर: 386013
* एस॰यू॰डी॰ओ॰सी॰: 050178393
* बी॰एन॰एफ॰: cb12558028n (आँकड़े)
* BIBSYS: 90945017
* एम॰जी॰पी॰: 18590
* एन॰डी॰एल॰: 00877096
* एन॰के॰सी॰: jn20030217005
* The SBN id UBOV096482 is not valid.
* बी॰एन॰ई॰: XX1578783
* CiNii: DA10076213

 |
**जानपदिक जलशोफ** (Epidemic dropsy), जलशोफ का प्रचण्ड रूप है। यह सत्यानाशी के तेल आदि से उत्पन्न विषाक्तता के कारण उत्पन्न होता है।
प्रायः सरसों आदि में सत्यानाशी के बीज मिले हों और उससे तेल निकालकर सेवन किया जाय तो जानपदिक जलशोफ उत्पन्न होता है।

1877 ई. में सर्वप्रथम कलकत्ते में इसका उत्पात हुआ था, इसके पश्चात्‌ अन्य स्थानों में यह फैला। सत्यानाशी (Argemone mexicana) के तेल का सेवन इसका प्रधान कारण और चावल का सेवन इसका सहायक कारण है। सत्यानाशी के तेल की सरसों के तेल के साथ मिलावट की जाती है और इस मिलावटी सरसों के तेल के सेवन से जलशोफ की महामारी उत्पन्न होती है। इसमें सर्वप्रथम पैरों पर जलशोथ दिखाई देता है, जो रोग बढ़ने पर ऊपर फैलता है, किन्तु चेहरा प्रायH बच जाता है। शोथ के अतिरिक्त, ज्वर, जठरांत्रशोथ (Gastro-enteritis), शरीर में दर्द, त्वचा में सुई चुभने की सी पीड़ा तथा जलन, विविध स्फुटन इत्यादि लक्षण होते हैं। मृत्यु प्रायः हृदय या श्ववसन के उपद्रवों से अचानक होती है।

सन्दर्भ
-------

1. ↑  Sharma, B. D.; Malhotra, S.; Bhatia, V.; Rathee, M. (November 1999). "Epidemic dropsy in India". *Postgraduate Medical Journal*. **75** (889): 657–661. PMC 1741391. PMID 10621875. डीओआइ:10.1136/pgmj.75.889.657.
2. ↑  Das, M.; Khanna, S. K. (1997). "Clinicoepidemiological, Toxicological, and Safety Evaluation Studies on Argemone Oil". *Critical Reviews in Toxicology*. **27** (3): 273–297. PMID 9189656. डीओआइ:10.3109/10408449709089896.

इन्हें भी देखें
---------------

* जलशोफ या ड्रॉप्सी (dropsy)
* सत्यानाशी
एक पगड़ीयुक्त व्यक्ति का चित्र, सम्भवतः उसका अपना ही चित्र, १४३३
*गेन्ट अल्टारपीस (या, मेमने की पूजा)* , 1432 ई, सेन्त बावो कैथेड्रल, गेन्ट
**जान फ़ान आइक** (Jan van Eyck ; दूसरा नाम : जान फ़ान ब्रुगे ; लगभग१३७० - १४४१ ई) नीदरलैण्ड का चित्रकार तथा हूबर्ट आइक का छोटा भाई। वह १५वीं शताब्दी के उत्तरी पुनर्जागरण काल का प्रमुख कलाकार था। दोनों भाई चित्रकारी के इतिहास में प्रसिद्ध हो गए हैं। जान फ़ान आइक मसाइक (Maaseik) में जन्मा और ब्रुग्स (नीदरलैंड्स) में मरा।

परिचय
-----

जान ने पहले बड़े भाई से ही चित्रण में शिक्षा ली, पर शीघ्र वह उससे उस कला में आगे निकल गया और उसकी असाधारण मेधा ने उसे अपने संसार के कलावंतों में अग्रणी बना दिया और आज उसकी गणना इतिहास के सर्वोत्तम चितेरों में है।

पहले दोनों भाइयों ने अनेक चित्रांकन संयुक्त रूप से किए। इस प्रकार का एक संयुक्त चित्रण गेंट के गिरजाघर में प्रसिद्ध 'मेमने की पूजा' है, जिसमें ३०० से अधिक आकृतियाँ चित्रित हैं और जो संसार के सर्वोत्तम चित्रों में गिना जाता है। यह चित्रण दीवार में जड़े लकड़ी के तख्ते पर हुआ है, जिसके दोनों पार्श्वो में चितेरों और उनकी भगिनी की आकृतियाँ बनी हैं।

जान आइक ने चित्रण की सामग्री में इतिहास के प्रयोग का आविष्कार कर चित्रकला के इतिहास में एक क्रांति कर दी। यह आविष्कार दोनों भाइयों का संयुक्त था। वैसे, मूलत: इसके आविष्कार का श्रेय संभवत: उनको नहीं हैं आइकों के पहले भितिचित्रण को परंपरा यह थी कि आकृतियाँ समतल स्वर्णिम पृष्ठभूमि से आगे को बगैर गहराई (पर्स्पेक्टिव) के उभार ली जाया करती थीं। स्वयं फ़ान आइक ने भी पहले इसी तकनीक का अनुसरण किया। पर जैसे जैसे उसका कलाविषयक अभ्यास और सूझ बढ़ती गई, वह ग्रूप का अंकन अधिक स्वाभाविक करता गया। पहले जल के साथ मिश्रित रंगों की पृष्ठभूमि चिटख जाया करती थी, पर अब तेल की स्निग्धता से वह जमी रहने लगी। इससे चित्रण की शैली ने एक नया डग भरा।

अपनी चिती आकृतियों में पर्स्पेटक्टिव या गहराई देने के लिए उसने जिस उपाय का आविष्कार किया उससे अनेक कलासमीक्षकों ने उसे आधुनिक चित्रण का जनक घोषित किया है; कारण, अपनी नई शैली से उसने चित्रण के तकनीक को एक नई दिशा दी जिसने आनेवाली पीढ़ी को नीदरलैंड और इटली के पुनर्जागरण कलाधुरोणों की कृतियों को अमर कर दिया। फ़ान आइक की खोजों का उपयोग उन्होंने ही किया। काँच पर किए अपने चित्रणों में उसने जिस तकनीक का उपयोग किया वह उसका निजी था। उसके रंग बड़े हलके मिले होते थे पर इस प्रकार चिपक जाते थे कि उनका मिटना असंभव हो जाता था। अब तक पच्चीकारी में रंग डालने के बजाए छोटे छोटे शीशे के विभिन्न रंगों के टुकड़े जोड़ लिए जाते थे। यह सही है कि काया की कुछ भावभंगियों को अभिव्यक्त करने में यह तकनीक सदा सफल नहीं हो पाती थी, विशेषकर नग्नाकृतियों के आकलन में, परंतु आइक द्वारा अनुष्ठित शैली में चेहरे, वसनों तथा कलाकृतियों का अंकन और प्रकाश तथा छाया का प्रक्षेपण अपेक्षाकृत कहीं सुंदर होने लगा। इसका प्रमाण स्वयं उसके और उसके शिष्यों के अंकन हैं। फ़ान आइक के अनेक चित्र आज भी सुरक्षित हैं- गिरजाघरों में, संग्रहालयों और निजी संग्रहों में।

सन्दर्भ ग्रन्थ
--------------

* जी.एफ. वागेन: ह्मूबर्ट ऐंड जोहान फ़ान आइक, १८२२;
* मार्टिन कात्वे: दि फान आइक्स ऐंड देयर फ़ालोअर्स, १९२१;
दांतों की संरचना का नुक्सान होना किसी भी प्रकार के यांत्रिक बल के कारण,रगड़न कहलाता है! यह रगड़न तब होती है जब दांतों के बीच में कोई वस्तु आती है या फर किसी भी वस्तु को मुह में बार बार लेने से दांतों में रगड़न नज़र आती है! किसी भी कारण अगर यह बल दांतों के सीमेंटोइनेमल जंक्शन में होता है तो दांतों में ज्यादा मात्र में रगड़न दिखाई देती है, क्युंकी उस स्थान पर इनेमल की परत पतली होती है! इनेमल की परत पर रगड़न होने के बाद यह सीमेनटम को भी नुक्सान करती है!

कारण
----

दांतों में रगड़न टूथब्रश,टूथपिक्स,कोई भी वस्तु जो मुह में परवेश करती है उससे रगड़न दिखाई देती है! रगड़न V आकर की दिखाई देती है जब भुत तेज़ गति से दांतों को साफ़ किया जाता है तब! रगड़न दांतों के निचले हिस्से में दिखाई देती है और इससे दांतों को अत्यधिक नुक्सान होता है!

इलाज
----

* मुह की सफाई के तरीके में सुधार लाने से रगड़न को रोका जा सकता है, जैसे दांतों की धीरे-धीरे ब्रुशिंग करना और कोई भी यज्ञ वस्तु को मुह में न लेना!
* रगड़न को रोकने क लिए, पहले से हुई रगड़न वाली छेद को इनेमल से भरा जाता है!
* गंभीर रगड़न जिसमे दांतों की पल्प भी प्रभावित होती है, उस स्थति में रूट केनल करके भी रगड़न को ठीक किया जाता है!

सन्दर्भ
-------

Gandara, BK; Truelove, EL (1999). "Diagnosis and management of dental erosion". The journal of contemporary dental practice. 1 (1): 16–23. PMID 12167897.
Summit, James B. J. William Robbins, and Richard S. Schwartz. "Fundamentals of Operative Dentistry: A Contemporary Approach." 2nd edition. Carol Stream, Illinois, Quintessence Publishing Co, Inc, 2001.

1. ↑  Gandara, BK; Truelove, EL (1999). "Diagnosis and management of dental erosion". The journal of contemporary dental practice. 1 (1): 16–23. PMID 12167897.
Summit, James B. J. William Robbins, and Richard S. Schwartz. "Fundamentals of Operative Dentistry: A Contemporary Approach." 2nd edition. Carol Stream, Illinois, Quintessence Publishing Co, Inc, 2001.
राज्य मंत्री (अध्यक्ष पिछड़ा आयोग) उत्तराखंड सरकार  
**डॉ कल्पना सैनी** (जन्म 1 अक्टूबर 1959) भारतीय जनता पार्टी (भाजपा)  से संबंधित एक भारतीय राजनीतिज्ञ हैं, जो वर्तमान में उत्तराखंड सरकार के पिछड़े आयोग  के अध्यक्ष के रूप में कार्य करती हैं। उसने पहले नेशनल फर्टिलाइजर्स  निदेशक और रुड़की  ( उत्तराखंड ) के जिला अध्यक्ष के रूप में कार्य किया, इससे पहले वह उत्तराखंड राज्य के राज्य सचिव, उत्तराखंड राज्य परिषद के राज्य अध्यक्ष 2003 से 2005 तक। उन्होंने दुर्गा वाहिनी, रुड़की उत्तराखंड के महासचिव और सेवाभारती मातृ मंडल, रुड़की के अध्यक्ष और भाजपा के पार्षद, 1995-2000 के रूप में भी कार्य किया है। वह भाजपा, विहिप और योगी मंगलनाथ सरस्वती शिशु मंदिर में कई वरिष्ठ पद पर हैं। उन्होंने अपने करियर की शुरुआत एक व्याख्याता के रूप में की और 1987 से गांधी महिला विद्यालय में प्राचार्य के रूप में कार्य किया और भारतीय जनता पार्टी के साथ जुड़ने के लिए हिंदुत्व संगठन, राष्ट्रीय स्वयंसेवक संघ के साथ अपने दीर्घकालिक संबंधों का उपयोग किया।

प्रारंभिक जीवन
--------------

डॉ कल्पना का जन्म भारत के उत्तर प्रदेश राज्य के हरिद्वार जिले के एक छोटे से गाँव (शिवदासपुर- तेलीवाला) रुड़की में एक सैनी परिवार में हुआ था। उनके पिता पृथ्वी सिंह विकास और उनकी माँ कमला देवी थीं। वह किसानों के परिवार में पैदा हुईं और मेरठ विश्वविद्यालय से प्रथम श्रेणी के परिणाम प्राप्त करते हुए संस्कृत में पीएचडी की डिग्री हासिल की। कल्पना सैनी 31 साल की उम्र में 1990 से राष्ट्रीय स्वयंसेवक संघ से जुड़ी थीं और रुड़की में प्रिंसिपल के रूप में अपने रोजगार के दौरान भी संगठन से जुड़ी रहीं। 1995 में, उन्हें भारतीय जनता पार्टी के रुड़की के लिए पार्षद नियुक्त किया गया, वह उत्ताराखंड में bjp की सबसे शक्तिशाली नेता हैं।     

1. ↑  "संग्रहीत प्रति". मूल से 23 जुलाई 2020 को पुरालेखित. अभिगमन तिथि 28 जुलाई 2020.
2. ↑  "Bharatiya Janata Party - The Party With a Difference". *www.bjp.org*. मूल से 12 मार्च 2019 को पुरालेखित. अभिगमन तिथि 2016-04-03.
3. ↑
4. ↑  "संग्रहीत प्रति". मूल से 23 जुलाई 2020 को पुरालेखित. अभिगमन तिथि 28 जुलाई 2020.
5. ↑  Updated: Oct 4, 2016, 8:13 IST (2016-10-04). "Union health minister J P Nadda's visit leaves local party functionaries in high spirits | Dehradun News - Times of India". Timesofindia.indiatimes.com. मूल से 4 अक्तूबर 2016 को पुरालेखित. अभिगमन तिथि 2019-09-26.सीएस1 रखरखाव: एक से अधिक नाम: authors list (link)
6. ↑  "News report". Bloomberg. अभिगमन तिथि 2019-09-26.[*मृत कड़ियाँ*]
7. ↑  Last updated: Sat, 09 Mar 2019 05:35 PM IST (2019-03-09). "Kalpana Saini becomes the Minister of State - कल्पना सैनी के राज्यमंत्री बनने पर शिक्षकों में खुशी". Livehindustan.com. अभिगमन तिथि 2019-09-26.
8. ↑  "Info". Bloomberg. अभिगमन तिथि 2019-09-26.
9. ↑  "संग्रहीत प्रति". मूल से 23 जुलाई 2020 को पुरालेखित. अभिगमन तिथि 28 जुलाई 2020.
10. ↑  "संग्रहीत प्रति". मूल से 23 जुलाई 2020 को पुरालेखित. अभिगमन तिथि 28 जुलाई 2020.
**जिहाद वॉच**  रॉबर्ट स्पेंसर का एक ब्लॉग है।

जिहाद वॉच का कहना है कि यह आधुनिक जगत में जिहाद की भूमिका के लिये जनता का ध्यान आकर्षित करने और संघर्षों में जिहाद की भूमिका के बारे में गलत धारणाओं को ठीक करने के लिए समर्पित है। जिहाद वॉच आतंकवाद के विषय पर दुनिया की सबसे लोकप्रिय साइटों में से एक है। छह हजार से अधिक अन्य साइटें इससे जुड़ी हैं। रॉबर्ट स्पेंसर एक अमेरिकी लेखक और ब्लॉगर हैं। उन्होंने बेस्टसेलर सहित कई किताबें प्रकाशित की हैं।

सङ्गठन
------

वेबसाइट में कई सम्पादकों द्वारा कमेण्ट्री की सुविधा है, और इसके सबसे लगातार सम्पादक रॉबर्ट बी॰ स्पेंसर है। यह डेविड होरोविट्ज़ फ़्रीडम सेण्टर की एक परियोजना है।  *धिम्मी वॉच*  भी जिहाद वॉच साइट पर एक ब्लॉग था, जिसे स्पेंसर द्वारा भी बनाये रखा गया था, जो मुसलमानों द्वारा कथित आक्रोश पर ध्यान केन्द्रित कर रहा था।

इन्हें भी देखें
---------------

* इस्लाम की आलोचना
* जिहाद

बाहरी कड़ियाँ
-------------

* Website

1. ↑  Isaacs, Arnold (July 31, 2018). "American Islamophobia's Fake Facts". The Unz Review. Retrieved July 13, 2019.
2. ↑  Oborne, Peter (7 July 2008). "The shameful Islamophobia at the heart of Britain's press". *The Independent* (अंग्रेज़ी में). मूल से 8 जून 2021 को पुरालेखित. अभिगमन तिथि 30 April 2020.
मेजर सरदार जोगिंदर सिंह बैदवान (7 जुलाई 1904 - 1940) एक भारतीय एथलीट थे। अंबाला जिले के मानकमाजरा में जन्मे , वह पटियाला के सबसे महान खिलाड़ियों में से एक थे । उनकी शिक्षा एचिसन कॉलेज "चीफ्स" लाहौर में हुई थी और उनकी शादी मोंटगोमरी जिले के कर्नल सरदार बहादुर जोगिंदर सिंह मान की बहन से हुई थी।

  

पटियाला के महाराजा से उनका परिचय मंडी के उनके मित्र एचएच राजा जोगिंदर सेन ने कराया और एचएच महाराजाधिराज भूपिंदर सिंह के एडीसी के रूप में राज्य सेवा में प्रवेश किया। बाद में वह पटियाला राज्य बलों में राजिंद्र लांसर्स के कमांडेंट बने , और कुछ समय पटियाला के एचएच महाराजाधिराज भूपिंदर सिंह के सैन्य सचिव थे। वह पटियाला के युवराज महाराजकुमार यदविंदर सिंह के संरक्षक थे।

उन्होंने १ ९२३ और १९३९ के बीच तेईस प्रथम श्रेणी मैच खेले।  वे भारतीय क्रिकेट टीम के सदस्य थे, जिसने १९३२ में पोरबंदर के महाराजा की कप्तानी में इंग्लैंड का दौरा किया था । वह "पटियाला टाइगर्स" पोलो टीम के सदस्य भी थे। नाभा से पटियाला लौटते समय एक वाहन दुर्घटना में उनकी मौत हो गई।

संदर्भ
------

1. ↑  "Joginder Singh". *ESPN Cricinfo*. अभिगमन तिथि 24 October 2016.
2. ↑  "Joginder Singh". *Cricket Archive*. अभिगमन तिथि 24 October 2016.

बाहरी कड़ियाँ
-------------

* खिलाड़ी की प्रोफ़ाइल: जोगिंदर सिंह बैदवान  क्रिकइन्फ़ो से
* खिलाड़ी की प्रोफ़ाइल: जोगिंदर सिंह बैदवान क्रिकेट आर्काइव से
**दा आज़ाद** (बंगाली: আজাদ) 1936 से 1992 तक प्रकाशित एक बंगाली भाषा का दैनिक समाचार पत्र था। आज़ाद ढाका का पहला दैनिक समाचार पत्र बन गया था। यह अखबार, ढाका में उपलब्ध होने के दौरान, बांग्ला भाषा आन्दोलन के समय बंगाली की वकालत के लिए एक महत्वपूर्ण भूमिका निभाई थी।

इतिहास
------

इस अखबार की स्थापना 31 अक्टूबर 1936 को कोलकाता में हुई थी। दैनिक के पहले संपादक मौलाना मोहम्मद अकरम खान थे। अपने शुरुआती दिनों में, दैनिक बंगाल और असम दोनों भाषाओं में मुस्लिम लीग का समर्थन करता था। 1940 के दशक में, संपादक मोहम्मद मोदब्बर थे; उन्होंने अपने बेटे के साथ आजाद को प्रकाशित किया। उस दौरान मोहम्मद सदरुल अनम खान और नजीर अहमद भी जुड़े थे। दैनिक नियमित रूप से रिपोर्टर खैरुल कबीर से ढाका स्थित और क्षेत्रीय समाचार प्रकाशित करता है।

जब भारत का विभाजन के बाद, आज़ाद को 19 अक्टूबर 1948 को ढाका के नाम पर स्थानांतरित कर दिया गया। यह ढाका जाने वाला पहला समाचार पत्र बन गया। अबुल कलाम शमसुद्दीन उस समय संपादक मनोनीत थे। खैरुल कबीर ने समाचार संपादक के रूप में काम किया। मुजीबुर रहमान खान और अबू जफर शमसुद्दीन ने संपादकीय अनुभाग में काम किया। इसके तुरंत बाद, दैनिक पूर्वी पाकिस्तान में प्रमुख समाचार पत्र बन गया।

### बंगाला भाषा आंदोलन

1949 में जब संपादकीय सामग्री सरकार के खिलाफ हो गई, तब आज़ाद के प्रकाशन पर रोक लगा दी गई, जिसने अखबार में विज्ञापनों पर रोक लगा दी। आज़ाद ने बांग्ला भाषा आन्दोलन का समर्थन किया और सरकार की धमकियों का विरोध किया। जब 21 फरवरी की हत्या हुई तो आजाद ने 22 फरवरी को एक विशेष संस्करण जारी किया। समाचार पत्र के संपादक अबुल कलाम शम्सुद्दीन, जो विधान सभा के सदस्य भी थे, ने विरोध में विधानसभा से इस्तीफा दे दिया।

एक दक्षिणपंथी समाचार पत्र होने के बावजूद, जिसने पहले मुस्लिम लीग का समर्थन किया था, उसने 21 फरवरी की घटनाओं पर सप्ताह भर की खोजी रिपोर्ट प्रकाशित की। हालांकि, 1 मार्च 1952 के बाद वे सरकारी दबाव के आगे झुक गए और निष्पक्ष नहीं रह सके। जनरल अयूब खान के निरंकुश शासन के दौरान, अकरम खान के सबसे छोटे बेटे के नेतृत्व में दैनिक फिर से खड़ा हो गया, मोहम्मद क़मरुल अनम खान भ्रष्टाचार और अन्यायपूर्ण शासन के खिलाफ विरोध करने के लिए। इसने अयूब खान सरकार को गिराने और अगरतला षडयंत्र मामला में भी महत्वपूर्ण भूमिका निभाई थी।

### पतन

मौलाना मोहम्मद अकरम खान की मृत्यु के बाद दैनिक जल्दी ही अपनी अपील खो गया और स्वामित्व विवाद उठे। इसने इत्तेफाक के साथ प्रतिस्पर्धा से पाठकों को खो दिया जो तेजी से लोकप्रिय हो गया। बांग्लादेश की स्वतंत्रता के बाद, दैनिक सरकारी वित्तीय सहायता खो दी। बाद में, दैनिक को इसके कानूनी मालिक और प्रबंध निदेशक, मोहम्मद क़मरुल अनम खान को निजी प्रशासन के तहत चलाने के लिए दिया गया था। वित्तीय सहायता और सरकारी नीतियों की कमी के कारण 1990 में आजाद को बंद कर दिया गया था।

सन्दर्भ
-------

1. ↑  Musa, ABM (22 February 1999). "Language movement and the press". *The Independent (Bangladesh)*.
2. 1 2 3 4 5  Islam, Manu (2012). "Azad, The". प्रकाशित Islam, Sirajul; Jamal, Ahmed A. (संपा॰). *Banglapedia: National Encyclopedia of Bangladesh* (Second संस्करण). Asiatic Society of Bangladesh.
3. 1 2  Yusuf, Ananta (20 February 2015). "STORY OF THE BANGLA PRESS". *The Daily Star*. Bangladesh. अभिगमन तिथि 1 September 2016.
4. ↑  Al Helal, Bashir, Bhasha Andoloner Itihas. pp-513
**जीप कम्पास** (अंग्रेज़ी: Jeep Compass) एक कॉम्पैक्ट एसयूवी है जिसे पहली बार 2017 में पेश किया गया था। यह फ्रंट-व्हील ड्राइव और फोर-व्हील ड्राइव कॉन्फ़िगरेशन दोनों में उपलब्ध है, और 2.4-लीटर चार-सिलेंडर इंजन द्वारा संचालित है जो 180 हॉर्स पावर और 175 पाउंड का उत्पादन करता है। फुट का टॉर्क. कम्पास मैनुअल ट्रांसमिशन या लगातार परिवर्तनीय ट्रांसमिशन (सीवीटी) के साथ उपलब्ध है।

कम्पास को स्पोर्ट, लैटीट्यूड, लिमिटेड और ट्रेलहॉक सहित विभिन्न ट्रिम स्तरों में पेश किया गया है। स्पोर्ट और लैटीट्यूड ट्रिम सबसे किफायती हैं, जबकि लिमिटेड और ट्रेलहॉक ट्रिम अधिक सुविधाएँ और सुविधाएं प्रदान करते हैं। ट्रेलहॉक ट्रिम कंपास का सबसे ऑफ-रोड सक्षम संस्करण है।

कम्पास कई प्रकार की सुविधाओं के साथ मानक आता है, जिसमें 7-इंच टचस्क्रीन इंफोटेनमेंट सिस्टम, एक रियरव्यू कैमरा, ब्लूटूथ और एक यूएसबी पोर्ट शामिल है। उपलब्ध सुविधाओं में 10.1-इंच टचस्क्रीन इंफोटेनमेंट सिस्टम, एक पैनोरमिक सनरूफ, एक गर्म स्टीयरिंग व्हील और एक ब्लाइंड स्पॉट मॉनिटरिंग सिस्टम शामिल है।

कम्पास को इसके स्टाइलिश डिज़ाइन, आरामदायक इंटीरियर और सक्षम ऑफ-रोड प्रदर्शन के लिए सराहा गया है। इसे राष्ट्रीय राजमार्ग यातायात सुरक्षा प्रशासन (एनएचटीएसए) और राजमार्ग सुरक्षा बीमा संस्थान (आईआईएचएस) से भी अच्छी सुरक्षा रेटिंग प्राप्त हुई है।

यहां जीप कंपास की कुछ खूबियां और खामियां दी गई हैं:
---------------------------------------------------

पेशेवर:
-------

* स्टाइलिश डिज़ाइन
* आरामदायक इंटीरियर
* सक्षम ऑफ-रोड प्रदर्शन
* अच्छी सुरक्षा रेटिंग
* चुनने के लिए विभिन्न प्रकार के ट्रिम स्तर
* मानक और उपलब्ध सुविधाओं की विस्तृत श्रृंखला

दोष:
----

* ईंधन अर्थव्यवस्था बेहतर हो सकती है
* कुछ प्रतिद्वंद्वी अधिक कार्गो स्थान प्रदान करते हैं
* तीसरी पंक्ति की सीट उपलब्ध नहीं है
* खंड के लिए महंगा

कुल मिलाकर, जीप कंपास उन खरीदारों के लिए एक अच्छा विकल्प है जो एक स्टाइलिश, आरामदायक और सक्षम कॉम्पैक्ट एसयूवी की तलाश में हैं। यह चुनने के लिए कई प्रकार की सुविधाएँ और सुविधाएं प्रदान करता है, और इसकी सुरक्षा रेटिंग भी अच्छी है। हालाँकि, ईंधन अर्थव्यवस्था बेहतर हो सकती है, और कुछ प्रतिद्वंद्वी अधिक कार्गो स्थान प्रदान करते हैं।

सन्दर्भ
-------

1. ↑  Lowry, Mary (2017-03-20). "Jeep Compass is a compact crossover, doubles as family car". *HeraldNet.com* (अंग्रेज़ी में). अभिगमन तिथि 2020-08-31.
2. ↑  "The 2017 Jeep Compass is compact, yet totally competent for outdoor exploration". 4 April 2017.
3. ↑  Kranz, Rick (13 June 2005). "Jeep will reportedly build two car-based vehicles". AutoWeek. मूल से 14 October 2012 को पुरालेखित. अभिगमन तिथि 23 June 2014.
4. ↑  "2013 Jeep Compass SUV 4WD". *Safercar.gov*. अभिगमन तिथि 23 June 2014.
जेम्स ड्वाइट डेना
**जेम्स ड्वाइट डेना** (Dana James Dwight ; 1813–1895) अमेरिका के भूवैज्ञानिक, खनिजवैज्ञानिक, ज्वालामुखीविद तथा जीववैज्ञानिक थे। उन्होने पर्वत-निर्माण, ज्वालामुखी क्रिया, महाद्वीपों एवं महासगरों का उद्भव और संरचना पर विशेष कार्य किया।

परिचय
-----

इनका जन्म १२ फ़रवरी १८१३ का यूटिका, न्यूयार्क में हुआ। सन् १८३३ में शिक्षा समाप्त करने के उपरांत ये गणित के अध्यापक हो गए। सन् १८३६ में ये येल विश्वविद्यालय में प्रोफेसर सिलिपैन के सहायक नियुक्त हुए। तदुपरांत चार वर्ष तक इन्होंने अमरीका के प्रशांत महासागरीय अभियान में वैज्ञानिक और खनिजविद् का काम किया। १८४२ ई० में अभियान से लौटने पर ये वहाँ का विवरण तैयार करने में जुट गए। इस कार्य में इन्हें १३ वर्ष लगे। येल विश्वविद्यालय में ही प्राकृतिक इतिहास और भूविज्ञान के सिलिमैन प्रोफेसर नियुक्त हुए और ४० वर्ष तक इस पद पर कार्य किया।

सन् १८४६ में जेम्स डेना 'अमरीकन जर्नल ऑव साइंस ऐंड आर्ट्स' के सहायक संपादक हुए तथा बाद में उसके प्रधान संपादक बने। १८७२ ई० में इन्हें जिऑलोजिकल सोसाइटी का बुलैस्टन पदक तथा १८७७ में लंदन की रायल सोसायटी का कॉपली पदक प्रदान किया गया।

इनकी पुस्तकों और लेखों की संख्या २१४ है। इनमें निम्नलिखित विशेष रूप से उल्लेखनीय हैं: जूफाइट्स, जिऑलोजी ऑव दि पैसिफिक एरिया, क्रस्टेशिया, सिस्टम ऑव मिनरॉलोजी और मैनुअल ऑव मिनरॉलोजी के कई संस्करण निकल चुके हैं तथा ये आज भी खनिज विज्ञान के सर्वश्रेष्ठ ग्रंथ माने जाते हैं।

एडवर्ड सैलिसवरी डेना
--------------------

जेम्स डेना के पुत्र जन्म १६ नवम्बर १८९५ ई०। रचयिता 'टेक्स्ट बुक ऑव मिनरालोजी', 'टेक्स्ट बुक ऑव ऐलिमेंटरी मेकैनिक्स'। पहले आप प्राकृतिक दर्शनशास्त्र के प्रोफेसर (१८७९-८०), तदंनतर येल में भैतिक के प्रोफेसर रहे। इनकी मृत्यु १७ जून १९३५ ई० को हुई।

सन्दर्भ
-------
जींस
जींस की फैब्रिक संरचना
**जीन्स** डेनिम (कपडे़) के पतलून हैं। मूलतः इन्हें पहनकर मेहनत वाले काम करने के लिए बनाया गया था, पर 1950 के दशक मे ये किशोरों के बीच लोकप्रिय हो गये। ऐतिहासिक ब्रांडों में लीवाइस, जोर्डक़ और रैंगलर शामिल हैं। जीन्स आज एक बहुत ही लोकप्रिय अनौपचारिक परिधान है जिसे दुनिया भर मे कई शैलियों और रंगों मे प्रचलित है। "नीले रंग की जींस "की पहचान विशेष रूप से अमेरिका की संस्कृति के साथ, विशेष रूप से पुराने वेस्ट (पश्चिम) अमेरिका के साथ जुडी़ है।

इतिहास
------

जींस के इतिहास पर नज़र डालें तो हमारे सामने 16 वीं शताब्दी की भारतीय निर्यातित मोटा सूती कपडा़ आता है जिसे डुंगारी कहा जाता था। बाद मे इसे नील के रंग में रंग कर मुंबई के डोंगारी किले के पास बेचा गया था। नाविकों ने इसे अपने अनुकूल पाया और इससे बनी पतलूनें वो पहनने लगे। 

जीन्स का कपडे़ का निर्माण 1600 की शुरुआत मे इटली के एक कस्बे ट्यूरिन के निकट चीयरी में किया गया था। इसे जेनोवा के हार्बर के माध्यम से बेचा गया था, जेनोवा एक स्वतंत्र गणराज्य की राजधानी थी जिसकी नौसेना काफी शक्तिशाली थी। इस कपडे़ से सबसे पहले जेनोवा की नौसेना के नाविको की पैंट बनायी गयीं क्योंकि इसके नाविको को ऐसी पैंट चाहिये थी जिसे सूखा या गीला भी पहना जा सके तथा इसके पौचों को पोत के डेक की सफायी के समय उपर को मोडा़ जा सके। इन जींसो को सागर के पानी से एक बडे़ जाल में बाँध कर धोया जाता था और समुद्र के पानी उनका रंग उडा़कर उन्हें सफेद कर देता था। जींस का नाम कई लोगों के अनुसार जेनोवा के नाम पर पडा़ है। जींस बनाने के लिये कच्चा माल फ्रांस के निम्स शहर से आता था जिसे फ्रांसीसी मे **दे निम** कहत थे इसीलिये इसके कपडे़ का नाम 'डेनिम' पड़ गया।

बाहरी कड़ियाँ
-------------

* **जीन्स** कैसे बनाये जाते हैं
थर्माइट मिश्रण
सन् १८९५ में जर्मन वैज्ञानिक हांस गोल्डशिमट् (Hans Goldschmidt) ने क्रोमियम और मैंगनीज़ धातु बनाने के प्रयत्न मे एक मिश्रण खोज निकाला, जिसके द्वारा अनेक धातुओं के ऑक्साइडों का सरलता से अवकरण हो सकता था। ऐसे एक संमिश्रण को **थर्माइट** (Thermite) कहते हैं।

परिचय
-----

ऐल्यूमिनियम द्वारा धातुओं के ऑक्साइड, सल्फाइड एवं क्लीराइड का अवकरण हो सकता है। इस क्रिया में उच्च ताप उत्पन्न होता है। इसमें धमाके का भय भी रहता है। गोल्डश्मिट ने अपने अनुसंधानों से ज्ञात किया कि धातु के ऑक्साइड और ऐल्यूमिनियम चूर्ण को मिश्रित कर अवकरण क्रिया को एक फ्यूज़ द्वारा प्रारंभ करना ठीक होगा। यह फ्यूज़ बेरियम पेराक्सॉइड (BaO2) अथवा मैग्नीशियम धातु को चिनगारी द्वारा जलाने से प्रारंभ हो सकता है। इस विधि से, जिसे ऐल्यूमिनोथर्मिक (aluminothermic) विधि कहते हैं, विशुद्ध धातु का निर्माण हो सकता है।

थर्माइट शब्द का प्रयोग ऐल्यूमिनियम चूर्ण और लौह ऑक्साइड (Fe3O4) के मिश्रण के लिये होता है। इस मिश्रण के द्वारा दहन करने से निम्नलिखित क्रिया होगी :

**8Al + 3Fe3O4 = 9Fe + 4Al2O3**
इस क्रिया द्वारा लगभग २,५०० डिग्री सेंo ताप उत्पन्न होता है। स्थूल भार में लगभग ३ भाग ऐल्यूमिनियम और १० भाग लोह ऑक्साइड (Fe3O4) की क्रिया द्वारा ७ भाग इस्पात तैयार होता है।

थर्माइट क्रिया का उपयोग लौह और इस्पात को शुद्ध करने में भी हुआ है। यह संधान (welding) उद्योग में ही विशेषत: काम आती है। लोहे की छड़ों, या मशीन के टूटे भागों को, जोड़ने के लिये थर्माइट के चूर्ण को एक खुली मूषा में उनके ऊपर रखते हैं। मिश्रण को जलते मैग्नीशियम द्वारा चिनगारी लगाने पर द्रव लौह बनता है, जिसे जुड़नेवाले भागों के मध्य में प्रवाहित करते हैं, जिससे जोड़ का स्थान लौह से पूर्णतया भर जाता है। तत्पश्चात् जुड़े भाग को खराद आदि से खुरचकर चिकना कर लेते हैं। इस विधि से मशीनों के बड़े टुकड़े, जैसे रेल इंजन के फ्रेम, जहाजों के नोदक (propellers) आदि बहुत शीघ्र जुड़ जाते हैं। कभी कभी इस क्रिया द्वारा उत्पन्न उच्च ताप से ही पाइप आदि जोड़े जाते हैं। उपयोगिता के अनुसार आजकल अनेक प्रकार के थर्माइट मिश्रण बनते हैं। इनमें न्यून मात्रा में कुछ और धातुएँ, जैसे निकेल (Ni), मैंगनीज़ (Mn), फरोसिलिकॉन (ferrosilicon) आदि मिली रहती हैं। ऐसे थर्माइट का उपयोग विशेष प्रकार के औजारों को जोड़ने में होता है।